Document ID: /roh_data/filtered/fineweb-2-filterrobots_roh.jsonl.gz/19022

Il concern d'energia Alpiq ha dumagnà or da las cifras cotschnas. L'onn 2016 han els fatg in gudogn net da 294 milliuns francs. L'onn passà avevan els anc fatg ina sperdita da 830 milliuns francs. La svieuta è sa sbassada da 6,72 milliardas sin 6,08 milliardas francs.
Per quest onn quinta l'Alpiq ch'il resultat vegn ad esser chargià pervi da differents motivs: Els vegnan anc a sentir las consequenzas da l'Euro che n'è betg pli fixa cun il curs minimal. Per gulivar quai aveva l'Alpiq numnadamain fatg fatschentas per sa segirar. Er l'ovra nucleara da Leibstadt ch'è crudada or vegn a procurar per custs supplementars. Plinavant è la situaziun sin il martgà cun pretschs bass il mument problematica.
RR novitads 08:00